ཤང་ཀྲང་རྡོ་རྗེའི་སྐད་ཆའི་འཆར་གཞི་རྦད་དེ་འཁྲུག་དང་ཐོག་ཁོས་གྲོང་ཚོ་གནས་སྤོས་བྱས་ཚར་རྗེས་གོང་རིམ་ནས་ཞིང་ཁ་གསར་སྤོལ་བྱ་རྒྱུ་དང་།དེ་ནས་ལམ་ཆུ་ཡུར་བཟོ་རྒྱུ།གློག་འཁྲིད་རྒྱུ།ཁྱིམ་ཚང་མི་རེ་ངོ་རེའི་ནང་ཆུ་ཀ་ལ་འཛུགས་རྒྱུ་སོགས་ཀྱི་འཆར་གཞི་རྣམས་ཤོད་རྩིས་ཡོད་མོད།ལོ་རྒན་ཚོའི་ཨུ་ཚུགས་དང་།དེའི་རྗེས་སུ་འབྲངས་མཁན་ལོ་གཞོན་ཚོའི་སྐད་ཅོར་གྱིས་ཤོད་འདོད་མེད་པར་གྱུར་པ་དང་།ཨམ་ཅོག་ནང་གསེར་བླུགས་ཀྱང་ཧ་མི་གོ་བའི་བོང་རྒན་དེ་ཚོར་བརྒྱ་བཤད་སྟོང་བཤད་བྱས་ཀྱང་ཕན་ཐོགས་རྒྱུ་མིན་འདུག་སྙམ་ནས་སླར་ཡང་ལས་རོགས་གཉིས་མཉམ་དུ་ཇི་ལྟར་བྱ་དགོས་མིན་ཐད་ལ་གྲོས་བྱས།